Mourad Meghni

Mourad Meghni (; s. 16. huhtikuuta 1984 Pariisi) on algerialainen jalkapalloilija, jonka sukujuuret ovat Portugalissa ja Algeriassa, josta myös hänen ei-ranskalainen nimensä on peräisin. 180 senttimetriä pitkän Meghnin pelipaikka on keskikenttäpelaaja. Hän edusti uransa viimeisinä vuosina Algerian pääsarjassa CS Constantinea. Vuodesta 2019 lähtien Meghni on pelannut futsalia Val de Francessa.

Seurajoukkueura
Vaikka Meghni syntyi Ranskassa, hän on pelasi junioritasolla Ranskan ohella myös Italiassa. Ammattilaisurallaan hän on edustanut Lazion lisäksi kasvattajaseuraansa Bolognaa (2002–2007) ja ranskalaista Sochauxia, jossa hän oli lainalla 2005–2006.

Lazio
Meghni aloitti Laziossa kaudella 2007–2008, jolloin hän pelasi avausottelunsa 25. elokuuta 2007 kotiottelussa Torinoa vastaan. Avauskaudellaan hän pelasi yhteensä 19 sarjaottela ja neljä ottelua Mestarien liigassa. Toisella kaudellaan Meghni pelasi 22 ottelua Italian pääsarjassa. Kausi 2009–2010 osoittautui kuitenkin hankalaksi polvivamman vuoksi. Hän pelasi kauden aikana seitsemän pääsarjaottelua ja kolme UEFA Cupin ottelua, joissa hän onnistui kerran maalinteossa. Kesäkuussa 2011 Meghni purki sopimuksensa Lazion kanssa yhteisymmärryksessä.

Umm-Salal
10. kesäkuuta 2011 qatarilainen Umm-Salal julkisti Meghnin siirtyvän joukkueen vahvuuteen kolmen vuoden sopimuksella.Transferts: Mourad Meghni signe au Qatar (Umm-Salal)  DZfoot 10.6.2011 Viitattu 11.6.2011  Meghni pelasi kauden alussa yhden ottelun lokakuussa, kunnes joutui jättämään pelikentät loukkaantumisen vuoksi. Lopulta 20. marraskuuta Meghni pelasi toisen sarjaottelunsa Qataria vastaan tultuaan vaihdosta kentälle.Meghni rejoue en QSL, Umm-Salal dernier  DZfoot 20.11.2011 Viitattu 21.11.2011 

Maaliskuussa 2012 Meghni lainattiin Al-Khorin riveihin puoleksi vuodeksi.Meghni prêté à Al Khor (Qatar) Foot-Africain 30.3.2012 Viitattu 5.6.2012  Hän pelasi joukkueessa kaksi ottelua Qatarin pääsarjassa.

Heinäkuussa 2012 Meghni siirtyi toistamiseen lainalle, mutta tällä kertaa Lekhwiyaan puolen vuoden sopimuksella.Lekhwiya : Meghni en prêt  FootAfrica 365 6.7.2012 Viitattu 18.7.2012  Hän pelasi kauden aikana vain neljä ottelua. Lainasopimuksen päätyttyä Umm-Salal ei enää jatkanut Meghnin sopimusta.

CS Constantine
Meghni palasi lähes kahden vuoden tauon jälkeen jalkapallon pariin polvivamman vuoksi. Hän oli ilman seuraa joulukuusta 2014 lähtien ja pelasi sillä välin amatööritasolla futsalia Champs-sur-Marnessa. 9. heinäkuuta 2015 hän allerkirjoitti kahden vuoden sopimuksen algerialaisen CS Constantinen kanssa.CS Constantine : Mourad Meghni s'est engagé pour 2 ans dzfoot.com 9.7.2015 Viitattu 13.10.2016 

Maajoukkueura
Meghni on edustanut Ranskan alle 21-vuotiaiden maajoukkuetta vuosina 2003–2005.

Aikuisten tasolla Meghni on edustanut Algerian maajoukkuetta vuodesta 2009 lähtien. Hänet valittiin myös vuoden 2010 Afrikan kisoihin. Alun perin Meghnin ilmoitettiin jättävän kisat kesken ennen turnausta sattuneen polvivamman vuoksi, mutta hän tuli kuitenkin alkulohkon viimeisessä ottelussa vaihdosta kentälle toisen puoliajan lopulla Angolaa vastaan. Meghni pelasi myös avauksessa puolivälieräottelussa Norsunluurannikkoa vastaan. Algeria sijoittui lopulta Afrikan kisoissa neljänneksi.

Hänen oli tarkoitus myös pelata vuoden 2010 MM-kisoissa, mutta jo edellisissä kisoissa vaivannut polvivamma esti Meghniä osallistumasta.Mourad Meghni To Miss Out On South Africa Trip Due To Injury Goal.com 24.5.2010 Viitattu 25.5.2010 

Saavutukset
Seurajoukkueissa
Italian cup: 2009
Italian supercup: 2009

Maajoukkueissa
Alle 17-vuotiaiden maailmanmestaruus: 2001
Jalkapallon Afrikan-mestaruuskilpailut
4. sija: 2010

Lähteet

Aiheesta muualla
Worldfootball.net  

Luokka:Ranskalaiset jalkapalloilijat
Luokka:Algerialaiset jalkapalloilijat
Luokka:Ranskanalgerialaiset
Luokka:Vuonna 1984 syntyneet
Luokka:Elävät henkilöt